OpenLLM-France/wikimedia huggingface dataset:
# Agència Universitària de la Francofonia

L' Agència Universitària de la Francofonia, oficialment i en francès Agence universitaire de la Francophonie (AUF) és una xarxa global d'institucions d'ensenyament superior i de recerca de parla francesa. Fundada el 1961 a Montreal, al Quebec, com a Association des Universités Partiellement ou Entièrement de Langue Française (AUPELF), l'AUF és una institució multilateral que dona suport a la cooperació i la solidaritat entre les universitats i institucions francòfones. Opera als països francòfons i no parlants d'Àfrica, països àrabs, sud-est asiàtic, Amèrica del Nord i del Sud, Polinèsia, el Carib, Europa central, oriental i occidental. El 2020, l'AUF comptava amb 1.007 membres (universitats públiques i privades, instituts d'educació superior, centres i institucions de recerca, xarxes institucionals i xarxes d'administradors universitaris) distribuïts per països dels sis continents. Està activa a 119 països, i està representada per oficines regionals i centres d'informació. L'Associació rep finançament de l'Organització Internacional de la Francofonia, i la seva seu es troba a la Universitat de Mont-real, al Quebec.
Dins dels territoris de parla catalana, la Universitat de Barcelona n'és membre.

## Referències

* ↑ Agence universitaire de la Francophonie, History Arxivat 16 July 2011 a Wayback Machine.
* 1 2 "Qui nous sommes" [Who We Are] (in French). Agence universitaire de la Francophonie. Retrieved 28 March 2021.
* ↑ «Université de Barcelone» (en francès canadenc). [Consulta: 29 novembre 2023].
# Al-Shat SC Trípoli

L'Al-Shat SC Trípoli és un club libi de futbol de la ciutat de Trípoli.
El club va ser fundat l'any 1982.

## Palmarès

* Lliga líbia de futbol:
** 1995-96
* Copa líbia de futbol:
** 1997-98

## Referències

* ↑ Team profile – soccerway.com
* ↑ Club logo
* ↑ «Lybia - List of Champions». rsssf.com. [Consulta: 16 desembre 2017].
* ↑ «Lybia - List of Cup Finals». rsssf.com. [Consulta: 16 desembre 2017].
# Al-Shorta SC Bagdad

L'Al-Shorta SC Bagdad (àrab: نادي الشرطة الرياضي, Nādī ax-Xurṭa ar-Riyāḍī, ‘Club Esportiu de la Policia’) és un club de futbol iraquià de la ciutat de Bagdad. El club va ser fundat l'any 1932, com a club del cos de policia. Fou el primer club que guanyà la Lliga de Campions aràbiga de futbol i l'únic club del país, juntament amb l'Al-Karkh, que ha guanyat una competició internacional. També fou finalista de la Lliga de Campions de l'AFC l'any 1971 però renuncià a jugar la final en haver d'enfrontar-se al Maccabi Tel Aviv FC.

## Palmarès

* Lliga de Campions aràbiga de futbol:
** 1981-82
* Lliga iraquiana de futbol:
** 1979–80, 1997–98, 2012–13, 2013–14, 2018–19, 2021-22, 2022-23, 2023-24
* Lliga de la Federació Central de futbol:
** 1962–63, 1966–67, 1967–68, 1968–69, 1969–70, 1971–72
* Copa Mare de totes les Guerres:
** 2000, 2001, 2002
* Supercopa iraquiana de futbol:
** 2019

## Referències

* ↑ Informació a goalzz.com
* 1 2 «Iraq - List of Champions». RSSSF.
* 1 2 «Iraq - List of Cup Winners». RSSSF.
# Aerodramus sororum

Aerodramus sororum és una espècie d'ocell de la família dels apòdids (Apodidae) endèmic de l'Arxipèlag d'Indonèsia.

## Descripció

* Petita falcia que fa uns 10 cm de llarg.
* De color bru molt fosc per sobre, amb el carpó de color gris molt clar. Marró clar per sota. Cua una mica bifurcada.

## Hàbitat i distribució

Vola sobre zones boscoses i camp obert de Sulawesi. Cria en coves.

## Taxonomia

Ha estat considerat al gènere Collocalia, com una subespècie de Collocalia infuscata (que inclouria també ceramensis). L'IOC (versió 4.1, 2014) el situa a Aerodramus, i arran els treballs de Rheindt et Hutchinson (2007) els considera tres espècies diferents, assignant-li a Aerodramus sororum el nom de "salangana de Sulawesi" (Sulawesi Swiftlet).

## Referències

* ↑ F.E. Rheindt i R.O. Hutchinson (2007). A photoshot odyssey through the confused avian taxonomy of Seram and Buru (southern Moluccas). BirdingASIA 7. (18-38)
# Agrioglypta

Agrioglypta és un gènere d'arnes de la família Crambidae.

## Taxonomia

* Agrioglypta buxtoni (Tams, 1935)
* Agrioglypta deliciosa Butler, 1887
* Agrioglypta enneactis Meyrick, 1932
* Agrioglypta eurytusalis (Walker, 1859)
* Agrioglypta excelsalis (Walker, [1866])
* Agrioglypta itysalis (Walker, 1859)
* Agrioglypta juvenalis (Rebel, 1915)
* Agrioglypta malayana (Butler, 1881)
* Agrioglypta proximalis (Whalley, 1962)
* Agrioglypta samoana (Swinhoe, 1906)
* Agrioglypta zelimalis (Walker, 1859)

## Referències

* ↑ «GlobIZ search». Global Information System on Pyraloidea. [Consulta: 16 febrer 2011].
# Aeroport de Kōbe

L'Aeroport de Kōbe (japonès: 神戸空港, Kōbe Kūkō) (codi IATA: UKB, codi OACI: RJBE) és un aeroport situat en una illa artificial a la costa de la ciutat de Kōbe, a la prefectura de Hyōgo del Japó. Va ser inaugurat el 16 de febrer de 2006.
Principalment rep vols domèstics, però també pot acomodar vols xàrter internacionals. És un dels aeroports que dona servei a la regió de Kansai, juntament amb els més coneguts Aeroport Internacional d'Ōsaka (o d'Itami) i l'Aeroport Internacional de Kansai (o Kanku).

## Enllaços externs

* Pàgina web oficial (japonès) (anglès) (coreà) (xinès)
* Informació de l'aeroport del World Aero Data
# Alfesibea (nimfa)

Alfesibea (en grec antic Άλφεσίβοια), va ser, en la mitologia grega, una nimfa d'Àsia de la qual es va enamorar Dionís.
El déu no aconseguia seduir-la, i un dia va pensar en transformar-se en tigre. Alfesibea, atemorida, va deixar que el déu l'ajudés a travessar un riu anomenat Sòl·lax, a les ribes del qual la nimfa s'havia amagat. El déu li donà un fill, Medos, que més endavant donaria nom al poble dels medes. Va anomenar Tigris el riu a les ribes del qual la seva mare s'havia lliurat a Dionís.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 25. ISBN 9788496061972.
# Aleksandr Boríssov

Aleksandr Boríssov (rus: Александр Алексеевич Борисов) (2 de novembre de 1866 $^{(Julià)}$ - Krasnoborsk, 17 d'agost de 1934) va ser un pintor modernista rus.
En l'inici de la seva carrera artística va ser un pintor d'icones russes i va destacar per la seva feina al monestir de Solovetskii. Posteriorment va ingressar a l'Escola de Disseny de la Societat de Suport a les Arts de Sant Petersburg, on va estudiar amb Arkhip Kuindzhi i Iván Shishkin. Allí es va especialitzar en pintura d'"escenes poètiques", sobretot paisatges, del nord de Rússia, cap a on va viatjar després d'aquest període i on va aconseguir retratar la "bellesa il·limitada de la tundra i del majestuós Oceà Àrtic", en les seves pròpies paraules.
El 1899, l'empresari, col·leccionista d'art i mecenes Pável Tretiakov va adquirir 65 pintures de l'artista, que passarien a formar part de la Galeria Tretiakov de Moscou.
Boríssov va pintar, entre 1898 i 1900, algunes sèries de paisatges i retrats del poble samoiedes i els seus hàbits, entre elles Samoiedes a la tundra durant la primavera, pintada en 1898, i Samoiedes pescant, pintat entre 1900 i 1901. Totes les obres que va desenvolupar en aquest període es troben avui exposades en el Museu de Belles arts d'Arkhànguelsk. En 1906, l'exposició sobre el seu treball a París va fer que el govern li atorgués la Legió d'Honor.
La seva obra més coneguda és, sens dubte, Conte d'hivern. Pintat el 1913 amb la tècnica d'oli sobre llenç, retrata un paisatge hivernal rus, replet arbres alts i coberts de neu.

## Referències

* 1 2 Matsegora, Ksenia «Alexander Borisov. ARTIST DISCOVERER OF THE ARCTIC WORLD». Tretyakov gallery magazine, 60, 3, 2018 [Consulta: 27 agost 2023].
# Aliança per al Futur d'Àustria

L'Aliança per al Futur d'Àustria (en alemany, Bündnis Zukunft Österreich, BZÖ) és un partit polític austríac.
Fou fundat amb una escissió del Partit de la Llibertat d'Àustria el 2005 i fou liderat per Jörg Haider fins a la seva mort l'11 d'octubre de 2008. Un dia després de la mort de Haider, Stefan Petzner, antic secretari general, en fou elegit president. Tanmateix, després de declarar Petzner que mantenia una relació més enllà de l'amistat amb Haider, la direcció del partit decidí substituir-lo per Josef Bucher.

## Referències

* ↑ L'extrema dreta ressorgeix a Àustria Julieta Rudich, El País 29-9-2008
* ↑ Jörg Haider mór en un accident de trànsit El País, 11 d'octubre de 2008
* ↑ Haider conduïa al doble de la velocitat permesa El País 13-10-2008
* ↑ «Fan fora el successor de Jörg Haider per revelar que ambdós mantenien una relació gai» (en castellà). 20 minutos, 23-10-2008.
# Alexandre Fernández i Sánchez

Alexandre Fernández i Sánchez, més conegut com a Àlex Fernández, (Palamós, 14 de febrer de 1974) és un exfutbolista català, que jugava com a migcampista.

## Trajectòria

Va destacar al club de la seua ciutat natal, el Palamós CF, amb qui debuta a la Segona Divisió a la temporada 1992/93. Dos anys després, qualla una gran temporada amb els blau-i-or, tot disputant 34 partits i marcant quatre gols. Eixes xifres criden l'atenció del RCD Espanyol, que el fitxa a l'estiu de 1995.
No gaudiria de massa sort al conjunt barceloní. La temporada 95/96 juga 14 partits, bona part de suplent i els anys següents va ser cedit a la UE Lleida, al Racing de Ferrol i a l'Elx CF.
El 1998 deixa la disciplina de l'Espanyol i marxa al CA Osasuna, amb qui ascendeix a la màxima categoria el 2000. El de Palamós va esdevenir una peça clau dels navarresos a Primera i la temporada 00/01 marca fins a cinc gols.
La temporada 01/02 retorna al RCD Espanyol. En aquesta segona etapa, Àlex Fernández qualla quatre campanyes força irregulars, alternant la titularitat i la suplència. Finalment la temporada 05/06 juga a la Segona Divisió amb el Xerez CD, on va penjar les botes al final d'eixa campanya.
En total, suma 273 partits entre primera i segona divisió.

## Referències

* ↑ «Jugadors destacats». Damm CF. Arxivat de l'original el 2015-11-17. [Consulta: 1r desembre 2014].

## Enllaços externs

* Fitxa a BDFutbol
# Alburnus vistonicus

Alburnus vistonicus és una espècie de peix cipriniforme de la família dels ciprínids.

## Morfologia

Els mascles poden assolir els 21,7 cm de longitud total.

## Distribució geogràfica

Es troba a Grècia.

## Referències

* 1 2 FishBase (anglès)
* ↑ Freyhof, J. i M. Kottelat, 2007. Alburnus vistonicus, a new species of shemaya from eastern Greece, with remarks on Chalcalburnus chalcoides macedonicus from Lake Volvi (Teleostei: Cyprinidae). Ichthyol. Explor. Ffreshwat. 18(3):205-212.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Amila

Els Àmila (àrab: بنو عاملة, Banū ʿĀmila) foren una tribu àrab considerada una branca dels Kahlan del sud d'Aràbia, que al temps de la conquesta musulmana vivien al sud-est de la mar Morta i van donar suport als romans d'Orient.
No tornen a aparèixer fins anys després, quan ja estaven instal·lats a l'Alta Galilea, que aleshores pren el nom del Jàbal Àmila. Més tard, vers el segle xi, es van estendre cap al sud del Líban i alguns autors suposen que també cap a la regió d'Alep, tot i que aquesta notíca presenta força dubtes.

## Referències

* 1 2 3 4 Encyclopaedia of Islam. Second Edition, Brill Publishers, Leiden, s.v. «ʿĀmila».
# Amikumu

Amikumu és una aplicació multisistema per a telèfons intel·ligents (Android i iOS), amb la qual pots trobar i contactar amb esperantistes propers o parlants d'altres idiomes. L'aplicació funciona de dues maneres, pots trobar esperantistes propers per llista o per mapa. L'aplicació es va llançar per als esperantistes el 22 d'abril de 2017. L'aplicació per a Android va ser programada amb Java, l'aplicació per a iOS amb Swift i el servidor amb Ruby on Rails. El 2016, Amikumu va fer una crida per recollir fons a Kickstarter a càrrec dels esperantistes Chuck Smith i Evildea. Es van recaptar més de 3.000 euros en les primeres 10 hores. L'objectiu era arribar als 8500 euros. Aquesta quantitat es va assolir després de 27 hores.

## Amikumu 4.0

Amikumu 4.0 es va llançar el 18 d'abril de 2022, primer la versió per a iPhone i uns dies després la versió per a Android. Tot el sistema va ser reprogramat per Xamarin Forms, fent servir tant per a Android com per iOS la mateixa codificació. Més d'un miler de persones van utilitzar l'aplicació el 2022. Les funcions bàsiques de l'aplicació són gratuïtes. Un pot convertir-se en membre d'or per obtenir més funcions.

## Referències

* 1 2 diras, A. K. «MvP010 Amikumu». [Consulta: 7 juny 2022].
* ↑ Redakcio. «Amikumu helpos trovi proksimajn esperantistojn» (en esperanto), 18-10-2016. [Consulta: 7 juny 2022].
* ↑ Redakcio. «Amikumu ekhavis pli ol mil novajn uzantojn» (en esperanto), 23-04-2017. [Consulta: 7 juny 2022].
* ↑ «Chuck Smith en la teknologia generacio», Kontakto 54 (279), p. 5.
* ↑ «Amikumu: the app to use languages with people near you» (en anglès). [Consulta: 7 juny 2022].
* ↑ Redakcio. «Amikumu 5-jariĝas kaj renoviĝas» (en esperanto), 22-04-2022. [Consulta: 7 juny 2022].

## Enllaços externs

* Ltd, Amikumu. «Amikumu - Trobeu companys de llengua a prop». [Consulta: 7 juny 2022].
# Alfred Clebsch

Alfred Clebsch (alemany: Rudolf Friedrich Alfred Clebsch) (Königsberg, 19 de gener de 1833 - Göttingen, 7 de novembre de 1872) va ser un matemàtic alemany, cofundador de la revista Mathematische Annalen.

## Biografia

Després dels seus estudis a l'escola secundària Altstädtisches Institit de Königsberg, on va fer amistat amb Carl Neumann, va ingressar a la universitat de Königsberg on ve rebre classes de Ludwig Otto Hesse, Friedrich Julius Richelot i Franz Ernst Neumann, el pare del seu amic, que li va dirigir la tesi doctoral el 1854.
Després d'uns anys fent de professor de secundària a Berlín, el 1858 va ser nomenat professor de mecànica i geometria de l'Institut Tecnològic de Karlsruhe. El 1863 es va traslladar a la universitat de Giessen on va romandre cinc anys. El 1868 va ser nomenat per la universitat de Göttingen, on va ser el successor de Bernhard Riemann. Va morir sobtadament de diftèria quatre anys més tard.
Clebsch va conèixer Paul Gordan quan tots dos eren professors a Giessen, amb ell es va introduir en l'estudi de les funcions abelianes, el que va donar com a fruit el seu llibre conjunt de 1866 Theorie der Abelschen Functionen (Teoria de les funcions abelianes).
Va publicar més d'un centenar d'articles, sobretot en teoria de la representació de superfícies i en teoria d'invariants. Karl Lindemann va publicar de forma pòstuma (1876 i 1891) els dos volums de les seves lliçons de geometria.

## Galeria d'imatges

* Tomba de Clebsch al Cementiri de Sant Bartomeu de Göttingen.

## Referències

* ↑ Lê, 2017, p. 41.
* ↑ Chang, 2011, p. 55.
* 1 2 Lê, 2017, p. 42.
* ↑ Burau, 2008, p. Dictionary.

## Bibliografia

* Chang, Sooyoung. Academic Genealogy of Mathematicians (en anglès). World Scientific, 2011. ISBN 978-981-4282-29-1.
* Lê, François «Alfred Clebsch’s “Geometrical Clothing” of the theory of the quintic equation» (en anglès). Archive for History of Exact Sciences, Vol. 71, Num. 1, 2017, pàg. 39-70. DOI: 10.1007/s00407-016-0180-5. ISSN: 0003-9519.

## Enllaços externs

* O'Connor, John J.; Robertson, Edmund F. «Alfred Clebsch» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Burau, Werner. «Clesch, Rudolf Friedrich Alfred». Complete Dictionary of Scientific Biography, 2008. [Consulta: 28 maig 2017].
# Alfred Crossley

Alfred "Al" Crossley (anomenat també Albert Crossley) (New Bedford, 6 de juliol de 1907) fou un ciclista estatunidenc, professional des del 1929 fins al 1940. Es va especialitzar en les curses de sis dies, en què en va guanyar 10.

## Palmarès

* 1932
** 1r als Sis dies de Toronto (amb Reginald McNamara)
* 1933
** 1r als Sis dies de Boston (amb Norman Hill)
* 1935
** 1r als Sis dies de Toronto 1 (amb William Peden)
** 1r als Sis dies de Toronto 2 (amb Jimmy Walthour)
** 1r als Sis dies de Los Angeles (amb Jimmy Walthour)
** 1r als Sis dies de Pittsburgh (amb Jimmy Walthour i Charles Winter)
* 1936
** 1r als Sis dies de Nova York (amb Jimmy Walthour)
* 1938
** 1r als Sis dies de Pittsburgh (amb Jimmy Walthour)
** 1r als Sis dies de Milwaukee (amb Jimmy Walthour)
* 1939
** 1r als Sis dies de Cleveland (amb Jimmy Walthour)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a 6dayracing.ca Arxivat 2014-12-16 a Wayback Machine.
# Alfred Desenclos

Alfred Desenclos (7 de febrer del 1912 - 31 de març del 1971) fou un compositor francès. Fins als vint anys va haver de treballar com a dissenyador industrial per ajudar a mantenir la seva família. Tot i que havia hagut de renunciar a continuar els estudis, va entrar al conservatori de Roubaix el 1929 per a estudiar piano, instrument que fins llavors havia tocat només com a amateur. La seva música sacra pertany a la tradició iniciada per Saint-Saëns i continuada per Fauré. Va quanyar el Prix de Rome l'any 1942.

## Obres

* Simfonia
* Concert per a violí
* Incantation, Thrène et Danse, per a trompeta i orquestra
* Ària i Rondó, per a contrabaix i piano
* Preludi, Cadència i Final, per a saxòfon alt i piano
* Quartet de saxòfons
* Bucoliques, per a flauta i piano
* Missa de rèquiem, per a solistes vocals, coral mixta i orgue
* Nos autem, per a coral
* Plain chant & Allegreto, per a trombó i piano
* Salve Regina, per a coral
* Suite brève, per a tuba i piano

## Referències

* ↑ «http://www.requiemsurvey.org/composers.php?id=256». [Consulta: 6 juny 2019].
* ↑ «https://www.bbc.co.uk/music/artists/e5b78661-0800-4785-b900-409054407ed9». [Consulta: 6 juny 2019].
* ↑ «http://www.musicsalesclassical.com/composer/long-bio/Alfred-Desenclos». Arxivat de l'original el 6 de juny 2019. [Consulta: 6 juny 2019].
* ↑ «http://www.epdlp.com/compclasico.php?id=7605». [Consulta: 6 juny 2019].
* ↑ «https://www.nkoda.com/work?ref=aa7107d8-25f3-4b46-b4c9-bfc4e519452c». [Consulta: 10 juny 2019].
* ↑ «Alfred Desenclos: Aria Et Rondo: Contrebasse Et Piano» (en anglès). [Consulta: 26 maig 2020].
* ↑ «http://www.musicsalesclassical.com/composer/works/4408/37». [Consulta: 6 juny 2019].
* ↑ «https://www.allmusic.com/artist/alfred-desenclos-mn0002186864/compositions». [Consulta: 6 juny 2019].
# Maria Licer

Maria Licer (Treviso, 1860 - valor desconegut, segle XX) va ser una poetessa i traductora italiana. Va donar-se a conèixer amb el poema Visione (1876) i posteriorment va publicar Assunzione (1880-81) i el recull Nozze (1888).
Interessada en la literatura catalana, va publicar Alla basilica ripollense (1892), dedicat al Monestir de Santa Maria de Ripoll i va traduir a l'italià el poema Canigó, de Jacint Verdaguer, publicat per fascicles. També va traduir diverses poesies de Joaquim Rubió i Ors i de Frederic Mistral.

## Referències

* 1 2 «Maria Licer». Gran Enciclopèdia Catalana. Barcelona: Grup Enciclopèdia Catalana.
# Daría i Mercedes Buxadé

Daría i Mercedes Buxadé Adroher (Mèxic) van ser dues germanes milicianes del batalló femení del PSUC, assassinades a Manacor el setembre del 1936.
Joan Buxadé i Maria Adroher es van casar joves i van anar a Mèxic a fer diners gràcies als seus coneixements en pastisseria. El 1920 van tornar al seu poble natal de Santa Coloma de Farners amb els seus set fills. Set anys després es van traslladar a Barcelona sense una de les filles, que es quedà a Santa Coloma. Les dues filles, Daria i Mercedes, van estudiar a un col·legi de monges a la capital catalana.
Amb l'inici de la guerra civil, van decidir apuntar-se a les milícies per combatre el feixisme, en concret a l'expedició de Mallorca. Es van apuntar com a infermeres de la Creu Roja. Daria tenia 22 anys i Mercedes 18. Van ser dues de les cinc milicianes de Barcelona que el 16 d'agost del 1936 es van embarcar en un vaixell que anava a Maó juntament amb 30 milicianes i 400 milicians antifeixistes. Liderats pel general Alberto Bayo volien alliberar l'illa del feixisme. Bayo va rebre l'ordre de retirada i es va desentendre d'alguns milicians. El grup de cinc dones va ser fotografiada amb braçalets de la Creu Roja pels franquistes abans d'acabar essent torturades, violades i afusellades a Manacor el 4 de setembre del 1936 al cementiri de Son Coletes. El diari que una d'elles va escriure s'anomena Diario de una miliciana i no se sap quina de les dones el va escriure. Al grup de les cinc milicianes també hi havia Teresa Bellera Cemeli i Maria García. L'autora del diari és de nom desconegut.
El 2018 es va estrenar el documental Milicianes al Rívoli, la història de les cinc dones, que es va emetre al Sense ficció de TV3.

## Referències

* 1 2 3 «Identidades recuperadas» (en castellà), 01-10-2018. [Consulta: 6 maig 2023].
* ↑ «La mort cruel de Daria i Mercedes», 16-04-2004. [Consulta: 20 maig 2023].
* 1 2 3 4 SÀEZ, ANNA. «Milicianas en el olvido» (en castellà), 04-02-2019. [Consulta: 6 maig 2023].
* ↑ manuelaguilerapovedano. «La miliciana irreverente» (en castellà), 13-03-2021. [Consulta: 6 maig 2023].
* ↑ «La historia de las milicianas de Bayo fusiladas en Manacor» (en castellà), 22-03-2023. [Consulta: 6 maig 2023].
* ↑ Ros, Gemma Busquets. «L'autora del diari - 26 març 2023». [Consulta: 6 maig 2023].
* ↑ «El hallazgo de las milicianas recupera su memoria para que nunca sean olvidadas» (en castellà), 24-03-2023. [Consulta: 6 maig 2023].

## Enllaços externs

* Diari d'una miliciana
# Mesosfera (desambiguació)

«Mesosfera» té aquests significats:
Meteorologia:
Geologia: